Leonid Mihhailov
Leonid Aleksejevitš Mihhailov (sündinud 16. augustil 1952 Tallinnas) on Tallinna aukodanik omavalitsustegelane, kollektsionäär ja Eestimaa asunduste ajaloo raamatute autor ja väljaandja. Leonid Mihhailov on 1993. aastast kaheksa korda järjest valitud Tallinna linnavolikogu liikmeks. Kolmel korral (1993–1996, 1999–2000 ja 2005–2009) valiti ta Lasnamäe halduskogu esimeheks. 1996. aasta Tallinna volikogu valimistel sai Leonid Mihhailov vene poliitikute seas parima tulemuse (2284 häält), jäädes üldarvestuses alla vaid Edgar Savisaarele (4475) ja Valve Kirsipuule (2962). 1996–1999 oli ta Tallinna linnavolikogu aseesimees ja fraktsiooni Meie Valik esimees. 2000-2001 töötas Mihhailov Lasnamäe linnaosa vanemana.[viide?] 2004–2012 oli Leonid Mihhailov Tallinna Trammi- ja Trollibussikoondise AS-i arendusdirektor ning juhatuse liige. Pärast ettevõtte ühinemist Tallinna Autobussikoondise AS-iga töötas ta Tallinna Linnatranspordi AS arendusdirektorina ja oli kuni 2018.aastani juhatuse liige. Leonid Mihhailov on raamatute „Peipsimaa asulad“, „Peipsi-Pihkva järve asulad“, „Narva jõe asulad“ ja „Tallinna album 1219-2019“ autor. Mihhailovil on ilmunud oma lauludega kaks helikassetti ja CD-plaat „Iroonilised laulud“.[viide?]